
ОБЩИНСКИ СЪВЕТ – НЕДЕЛИНО
4990, гр. Неделино, ул. „Александър Стамболийски”, №104
 Тел.: 03072/9233
http://www.nedelino.bg , e-mail: obs_nedelino@abv.bg 

П Р О Т О К О Л
№ 26
Днес 17.03.2017 г. от 16.00 часа в заседателната зала на Община Неделино се проведе РЕДОВНО ЗАСЕДАНИЕ на ОБЩИНСКИ СЪВЕТ – ГР. НЕДЕЛИНО.
От общо 13 общински съветници, на заседанието присъстваха 12. Отсъства: г-н Борислав Беширов по уважителни причини.
Присъстваха още: Зам. Кмет на община Неделино – г-н Здравко Димитров, кметове, кметски наместници по населени места, служители на ОбА – гр. Неделино и граждани.
Съгласно чл. 27, ал.2 от ЗМСМА заседанието е законно и може да взема решения.
Председателят на ОбС инж. Стойко Еленов: Откривам дебата с представения дневен ред. Към предварително раздадения дневен ред внесоха докладни от Кмета на общината, които са неотложни и трябва да намерят решение на днешното заседание. Аз ще Ви ги представя и след гласуване ще ги разгледаме. Тези докладни са представени пред Вас. Предлагам като т. 11 от дневния ред да стане Докладна записка от Боян Кехайов – Кмет на Община Неделино, относно: Процедура за финансово оздравяване на община Неделино, т. 12 Докладна записка от Боян Кехайов – Кмет на Община Неделино, относно: Даване на съгласие за кандидатстване на Община Неделино с проектно предложение по ОП „Развитие на човешките ресурси“  2014 – 2020 г., т.13 Докладна записка от Боян Кехайов – Кмет на Община Неделино, относно:Даване на съгласие за участие на Община Неделино с проектно предложение за отпускане на безвъзмездна финансова помощ от Предприятие за управление на дейностите по опазване на околната среда за проект : „РЕХАБИЛИТАЦИЯ НА ВЪТРЕШНА ВОДОПРОВОДНА МРЕЖА ПО УЛ. „ПЪРВИ МАЙ“, УЛ. „ДЕЛЬО ВОЙВОДА“, УЛ. „ШИНА АНДРЕЕВА“, УЛ. „БАБА ТОНКА“ И УЛ. „НАПРЕДЪК“, ГРАД  НЕДЕЛИНО, ОБЛАСТ СМОЛЯН“, т. 14 Докладна записка от Боян Кехайов – Кмет на Община Неделино, относно: Приемане на решение за упълномощаване на Кмета на община да сключи договор за правна помощ и съдействие при образувано срещу община Неделино съдебно дело, т.15 Докладна записка от Боян Кехайов – Кмет на Община Неделино, относно: Годишен доклад за наблюдение и изпълнение на общинския план за развитие през 2016 г., т.16 Докладна записка от Боян Кехайов – Кмет на Община Неделино, относно: Възлагане изработване на ПУП –план за регулация за ул. „Кирил и Методий“ при осови точки 636-637-859 между квартали 107 и 108 по плана на гр. Неделино и свързано с това отчуждаване на частни поземлени имоти по Искане на група граждани, жители на кв. „Емовци“. Тази докладна е във връзка с Искането от група граждани, която Ви беше раздадена и  т. 17 Разглеждане на писмо с вх. № 78/06.03.2017 г. от Вр.И.Д Областен управител на област Смолян, относно Решения №№387 и 392/03.02.2017 г. на Общински съвет – Неделино. Това са указания, за които не са посочени правни основания на решение и затова трябва да посочим правни основания, и т. 18 да стане т. Други. Давам Ви думата за отношение за така предложения дневен ред.
г-н Асен Белев: Предлагам към дневния ред да се включат две докладни на кмета на община Неделино за отдаване под наем на земеделска земя на Михаела Козубова и Владимир Козубов. Хората имат намерение да участват по програми през април. Аз предлагам да се включат на тази сесия, ако имат тази възможност. 

Председателят на ОбС инж. Стойко Еленов: Тези докладни са внесени и ще ги подложим на гласуване за включване в дневния ред.

Боян Кехайов – Кмет на община Неделино: По предварително раздадения дневен ред оттеглям т.3 и т.4, тъй като има  получено писмо от Агенцията по вписванията имаме възбрана за посочените имоти да се разпореждаме от Частен съдебен изпълнител.

Председателят на ОбС инж. Стойко Еленов: Уважаеми, колеги някой друг да вземе отношение?

Г-н Генадий Бакалов: Ще взема отношение във връзка с дневния ред. Разбирам, че тези всички докладни са неотложни, но ако може предходния ден да са готови тези неща, за да се запознаем с тях. Защото в момента идваме и за 5 мин. няма как да стане това. Това е основното задължение на съветника предварително да се запознае с докладните. Нека да са на разположение и ние да минем и да се запознаем с тях. Разбирам, че са неотложни въпроси.

Председателят на ОбС инж. Стойко Еленов: Г-н Бакалов,  приемаме забележката Ви и тя има основание. Ще го имаме в предвид да ги изпращаме на имейл или да Ви уведомяваме.

Г-н Огнян Бабачев: Предлагам в този случай, след като Кмета си оттегли трета и четвърта  точка да стане пренареждане на точките.
Председателят на ОбС инж. Стойко Еленов: Да,  ще стане пренареждане на точките и ако няма желаещи да вземат отношение ще преминем на гласуваме дневния ред, който предварително е раздаден, като отпаднат т. 3 и т. 4 и допълнителните, които аз предложих и тези, които г-н Асен Белев предложи. Да преминем на гласуване.
Присъстват:12
Гласували”ЗА” 12, „ПРОТИВ” – 0; „ВЪЗДЪРЖАЛИ СЕ”: 0; 
Приема се.
След  проведеното гласуване, общинският съвет прие заседанието да протече при следния 
Д Н Е В Е Н   Р Е Д:
1.Докладна записка от Боян Кехайов – Кмет на Община Неделино, относно: Кандидатстване на община Неделино с проектно предложение по приоритетна ос 2 на Оперативна програма „Околна среда 2014-2020 г.“ (ОПОС 2014-2020 г.), процедура № BG16М1 ОР 002 -2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“.

Докладва: Кмет на Община Неделино
Становище: ПК1 Бюджет и финанси

2. Докладна записка от Боян Кехайов – Кмет на Община Неделино, относно: Промяна на наименованието на социална услуга в общността от „Център за настаняване от семеен тип“  в „Център за настаняване от семеен тип за пълнолетни лица с физически увреждания“.

Докладва: Кмет на Община Неделино
Становище: ПК3 Здравеопазване, екология и социална политика


3. Докладна записка от Боян Кехайов – Кмет на Община Неделино, относно: Заявление от Хари Рафаилов Хаджиев  с вх. № 93-00-2367/19.10.2016 г.  за закупуване   на  УПИ ХVIII-10, кв. 2 по ПУП на  с. Средец от 1985 г.,  актуван с Акт за частна общинска собственост  № 1252/10.01.2017 г.

Докладва: Кмет на Община Неделино
Становище: ПК1 Бюджет и финанси
Становище: ПК2 Устройство на територията

4. Докладна записка от Боян Кехайов – Кмет на Община Неделино, относно: Молба с вх.№ 93-00-2932/19.12.2016г. от Емил Стефанов Костов – председател на Основна организация на Съюза на инвалидите в България – гр. Неделино за предоставяне под наем на стая  с площ 12.00 кв.м.  – публична общинска собственост, находяща се в сградата на СУ“Св.Св. Кирил и Методий“ гр. Неделино.

Докладва: Кмет на Община Неделино
Становище: ПК1 Бюджет и финанси

5. Докладна записка от Боян Кехайов – Кмет на Община Неделино, относно: Откриване на процедура за  отдаване под наем на част от имот – публична общинска собственост, находящ се в сградата на бивше ОУ Васил Левски“ гр. Неделино  чрез публично оповестен конкурс.  
Докладва: Кмет на Община Неделино
Становище: ПК1 Бюджет и финанси

6. Докладна записка от Боян Кехайов – Кмет на Община Неделино, относно: Промяна предназначението на УПИ IX – за озеленяване, кв.121 по ПУП на гр. Неделино, в УПИ IX за други дейности.
Докладва: Кмет на Община Неделино
Становище: ПК1 Бюджет и финанси
Становище: ПК2 Устройство на територията

7. Отчет за дейността на Местната комисия за борба срещу противообществените прояви на малолетни и непълнолетни при общинска администрация гр. Неделино за 2016 г.
	
Докладва:  Кмет на община Неделино
Становище: ПК 6 Борба с корупцията, злоупотреба с общински     средства, противообществени прояви, обществен ред и сигурност

8. Разглеждане на сигнал от Боян Кехайов – Кмет на община Неделино.

Докладва:   Кмет на община Неделино
Становище: ПК 6 Борба с корупцията, злоупотреба с общински     средства, противообществени прояви, обществен ред и сигурност
9. Докладна записка от Боян Кехайов – Кмет на Община Неделино, относно: Процедура за финансово оздравяване на община Неделино.

10. Докладна записка от Боян Кехайов – Кмет на Община Неделино, относно: Даване на съгласие за кандидатстване на Община Неделино с проектно предложение по ОП „Развитие на човешките ресурси“  2014 – 2020 г.

11. Докладна записка от Боян Кехайов – Кмет на Община Неделино, относно:Даване на съгласие за участие на Община Неделино с проектно предложение за отпускане на безвъзмездна финансова помощ от Предприятие за управление на дейностите по опазване на околната среда за проект : „РЕХАБИЛИТАЦИЯ НА ВЪТРЕШНА ВОДОПРОВОДНА МРЕЖА ПО УЛ. ПЪРВИ МАЙ, УЛ. ДЕЛЬО ВОЙВОДА, УЛ. ШИНА АНДРЕЕВА, УЛ. БАБА ТОНКА И УЛ. НАПРЕДЪК, ГРАД  НЕДЕЛИНО, ОБЛАСТ СМОЛЯН“.

12. Докладна записка от Боян Кехайов – Кмет на Община Неделино, относно: Приемане на решение за упълномощаване на Кмета на община да сключи договор за правна помощ и съдействие при образувано срещу община Неделино съдебно дело.


13. Докладна записка от Боян Кехайов – Кмет на Община Неделино, относно: Годишен доклад за наблюдение и изпълнение на общинския план за развитие през 2016 г.

14. Докладна записка от Боян Кехайов – Кмет на Община Неделино, относно: Възлагане изработване на ПУП –план за регулация за ул. „Кирил и Методий“ при осови точки 636-637-859 между квартали 107 и 108 по плана на гр. Неделино и свързано с това отчуждаване на частни поземлени имоти по Искане на група граждани, жители на кв. „Емовци“

15. Разглеждане на писмо с вх. № 78/06.03.2017 г. от Вр.И.Д Областен управител на област Смолян, относно Решения №№387 и 392/03.02.2017 г. на Общински съвет – Неделино.

16. Докладна записка от Боян Кехайов – Кмет на Община Неделино, относно: Заявлениe от  Михаела Владимирова Козубова  с вх. № 93-00-356/23.02.2017 г.   с искане за отдаване под наем на  земеделска земя от общинския поземлен фонд.

17. Докладна записка от Боян Кехайов – Кмет на Община Неделино, относно: Заявлениe от   Владимир Веселинов  Козубов  с вх. № 93-00-356/23.02.2017 г.   с искане за отдаване под наем на  земеделска земя от общинския поземлен фонд.

18. Други.

ПО ТОЧКА ПЪРВА: Докладна записка от Боян Кехайов – Кмет на Община Неделино, относно: Кандидатстване на община Неделино с проектно предложение по приоритетна ос 2 на Оперативна програма „Околна среда 2014-2020 г.“ (ОПОС 2014-2020 г.), процедура № BG16М1 ОР 002 -2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“.

Председателят на ОбС инж. Стойко Еленов:Давам думата на кмета на общината.
Боян Кехайов – Кмет на община Неделино: Накратко ще Ви запозная това е намерение за кандидатстване на община Неделино с проектно предложение по приоритетна ос 2 на Оперативна програма „Околна среда 2014-2020 г.“ (ОПОС 2014-2020 г.), процедура № BG16М1 ОР 002 -2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“. Проекто решението е доста дълго и Вие сте имали възможност да се запознаете. Става въпрос за един съвместен проект,  за който трите общини Мадан, Неделино и Златоград, които са в  регионалното депо за битови отпадъци в Мадан да кандидатстват по един общ проект за създаване на компостиращи инсталации и  инсталации за предварително третиране на битови отпадъци“. Днес беше и заседанието на регионалното депо в Мадан, на което присъствахме представители на трите общини и уточнихме детайлите по кандидатстването ще имаме още една среща. Ще Ви запозная до момента какво е извършено. Наета е консултантска фирма, като водещата община е община Мадан, тъй като на тяхна територия се намира регионалното депо на ТБО. Средствата ще бъдат изцяло от отчисленията, които РИОСВ ще ги приспада към нас. Това е една процедура за която ще се изгради една такава  инсталация за общините. Ако не се направи този проект след това общините до 2020 г. със собствени ресурси да ги направят. Имаме съгласие от тримата кметове и представителите, които бяхме. Това е само едно проектно предложение. Самото проектно предложение в детайли ще бъдат представени на общинския съвет преди неговото внасяне.  За момента е необходимо решение на общинския съвет да бъде задвижена тази процедура, тъй като крайния срок е 22.04.2017 г. Предлагам на Вашето внимание проекто решението да стане решение.
Председателят на ОбС инж. Стойко Еленов:Давам думата на председателя на комисията по Бюджет и финанси за становище.
Г-н Сашо Бабачев – председател на комисията: Комисията одобрява докладната записка и проекта за решение.
Председателят на ОбС инж. Стойко Еленов: Някой желаели да вземе отношение, ако няма да преминем на поименно гласуване.
 Гласували ”ЗА” 12, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, Ружо Младенов, д-р Румен Младенов, Сашо Бабачев, инж. Стойко Еленов, Стоян Чаушев, Стоян Беширов, Христо Петров; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ
№ 393
На основание чл. 21 , ал.2 от ЗМСМА,  във връзка с  чл. 17, ал.1, т.6 и т.8  и чл.21, ал.1, т.8 и т.23 от ЗМСМА  и  изискванията в  условията за кандидатстване с проектни предложения за предоставяне на безвъзмездна финансова помощ по програмите, финансирани от Европейските структурни и инвестиционни фондове, Общинския съвет гр. Неделино:

1. Одобрява община Неделино като член на   РСУО да  кандидатства по приоритетна ос 2  на  Оперативна програма „Околна среда 2014-2020 г.” (ОПОС 2014-2020 г.), процедура № BG16M1 OP 002-2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“ с едно общо проектно предложение  за РСУО за общините Мадан, Златоград и Неделино;
2. Общински съвет Неделино упълномощава Кмета  на община Неделино да договаря условията в споразумението  и  да подпише споразумение с останалите общини  от  РСУО, което споразумение  съответства на изискванията, разписани в Насоките за кандидатстване по „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“ по приоритетна ос 2 на Оперативна програма „Околна среда 2014-2020 г.”, част „условия за кандидатстване“.  
3.  Общински съвет  Неделино   удостоверява, че община Неделино:
А) Разполага с налични финансови ресурси за покриване на първоначалните допустими разходи по проекта, преди средствата да бъдат възстановени от ОПОС 2014-2020 г.;
Б) Разполага с финансови ресурси от други източници за покриване на допустими разходи по проекта, които няма да бъдат финансирани от ОПОС 2014-2020 г., вкл. собствения принос;
В) Разполага с финансови ресурси от други източници за покриване на недопустимите разходи, необходими за изпълнението на проекта.
         4. Общински съвет Неделино одобрява необходимите средства  за покриване на недопустимите разходи  и разходите за  собствен  принос    да  бъдат  осигурени чрез :  
а) Средствата ще бъдат осигурени от отчисления по чл. 20 от Наредба № 7 от 19.12.2013 г. за реда и начина за изчисляване и определяне на размера на обезпеченията и отчисленията, изисквани при депониране на отпадъци и решение на директора на РИОСВ по чл. 25, ал. 7 от същата наредба за предоставяне на средствата. 
5. Общински съвет Неделино упълномощава Кмета  на община Неделино при одобрено за финансиране предложение:
А) Да подпише АДБФП  /административен договор за БФП /
Б) Да договаря  съвместно с другите общини участници по процедурата за начина на бъдещата експлоатация на изградената инфраструктура след приключване на проекта, като се задължават да експлоатират активите, изградени по проекта, при спазване на законодателството за държавните помощи в областта на услугите от общ икономически интерес (УОИИ).
6. Одобрява дялове на съсобственост в изградените с проекта инсталации за предварително третиране и компостиране  равна на  1/3  от общия брой дялове. 
7. Община Неделино се ангажира:
А) Да не се присъединява  към друго регионално сдружение за срока на изпълнение на проекта и най-малко за срок от 5 години след окончателното плащане на средствата за проекта по ОПОС 2014-2020 г. по настоящата процедура.
Б) Изградената със средства по процедурата инфраструктура, в т.ч. движимо и недвижимо имущество, да бъде общинска собственост. 
В) Всяка конкретна инсталация да е съсобственост на всички общини, чиито отпадъци ще се третират в нея;
8. Собствеността на изградената инфраструктура (инсталации за компостиране и инсталации за предварително третиране), преди въвеждането й в експлоатация, ще бъде прехвърлена от община Мадан - собственик на терена, на останалите общини, съгласно договорените дялове на съсобственост на всяка една от тях.
9. Община Мадан, в чиито административни граници се намират инсталациите  е  собственик на съпътстваща инфраструктура за съответната компостираща инсталация и инсталация за предварително третиране на битови отпадъци.
10.Всички общини от съответното РСУО – независимо дали са определени за водеща община или партньор, се ангажират да не променят собствеността на изградената със средства по процедурата инфраструктура, в т. ч. движимо и недвижимо имущество, и съпътстваща инфраструктура, най-малко в продължение на 5 години от окончателното плащане на средствата за проекта по ОПОС 2014-2020г. по настоящата процедура.
 Община Неделино се ангажира  да не променя собствеността на изградената със средства по процедурата инфраструктура, в т.ч. движимо и недвижимо имущество и съпътстваща инфраструктура, най-малко в продължение на 5 години от окончателното плащане на средствата за проекта по ОПОС 2014-2020 г. по настоящата процедура.
11. Община Неделино  съвместно  с  другите  общини да  изпълняват АДБФП.
12. След изготвяне на АРП, представянето му  и обсъждане на ОС на РСУО ( ако проектът генерира приходи), преди подаване на документите за кандидатстване задължително се определя собственото участие на бенефициента (кандидатстващата община/водещата община и/или нейните партньори)  и начините за разпределението им.         
13. При необходимост от собствено участие  всяка община се  ангажира с финансово участие, равно на дяловото му участие.  ( 1/3).

ПО ТОЧКА ВТОРА: Докладна записка от Боян Кехайов – Кмет на Община Неделино, относно: Промяна на наименованието на социална услуга в общността от „Център за настаняване от семеен тип“  в „Център за настаняване от семеен тип за пълнолетни лица с физически увреждания“.
	
Председателят на ОбС инж. Стойко Еленов: Давам думата на кмета на общината.
Боян Кехайов – Кмет на община Неделино: Докладната записка е във връзка с промяна на Правилника за прилагане на Закона за социално подпомагане, където е необходимо да бъде извършена промяна в  наименованието на социална услуга в общността от „Център за настаняване от семеен тип“  в „Център за настаняване от семеен тип за пълнолетни лица с физически увреждания“ гр. Неделино.

Становището на ПК Здравеопазване, екология и социална политика беше представено от д-р Румен Младенов – председател на комисията“: На 13.03.2017 г. от 14 .00 ч. беше проведено заседание на комисията и се разгледа докладната. Комисията одобрява докладната записка и проекта за решение.
Председателят на ОбС инж. Стойко Еленов:Някой желае ли да вземе отношение? – Няма. Да преминем на гласуване.
Гласували”ЗА” 12, „ПРОТИВ” – 0; „ВЪЗДЪРЖАЛИ СЕ”: 0;се прие 
РЕШЕНИЕ
№ 394
На основание чл.21 ал.1 т.23 и ал.2 от Закона за местно самоуправление и местна администрация, във връзка с чл. 18, ал.1, т.2  от Закон за социално подпомагане, във връзка с чл. 36, ал.2, т.4, буква „а“, „ее“ и чл.36 в, ал.1,  предл. второ  от Правилника за прилагане на закона за социално подпомагане и във връзка с § 40 от преходни и заключителни разпоредби на ППЗСП, Общински съвет гр. Неделино:
1.  Променя наименованието на социалната услуга „Център за настаняване от семеен тип“ в „Център за настаняване от семеен тип за  пълнолетни  лица с физически  увреждания“ в гр. Неделино, ул.“Ал.Стамболийски“ № 80 като социалната услуга запазва капацитета си - 10 нуждаещи пълнолетни лица с  увреждания и числеността на персонала - 9 щатни бройки. 
      2. Средствата за осъществяване на дейността на променената социална услуга, включващи: работни заплати, осигурителни вноски и цялостната издръжка, са осигурени съгласно Закона за държавния бюджет на Република България за 2017 г. по стандарти и критерии, определени с Решение на Министерски съвет - стандарти за делегирана държавна дейност.
ПО ТОЧКА ТРЕТА: Докладна записка от Боян Кехайов – Кмет на Община Неделино, относно: Заявление от Хари Рафаилов Хаджиев  с вх. № 93-00-2367/19.10.2016 г.  за закупуване   на  УПИ ХVIII-10, кв. 2 по ПУП на  с. Средец от 1985 г.,  актуван с Акт за частна общинска собственост  № 1252/10.01.2017 г.

Председателят на ОбС инж. Стойко Еленов:Давам думата на кмета на общината.
Боян Кехайов – Кмет на община Неделино: Поддържам внесената докладна и предлагам проекта за решение да стане решение.
Становището на ПК1 Бюджет и финанси беше представено от г-н Сашо Бабачев – председател на комисията: Комисията одобрява докладната записка и проекта за решение. 
Становището на ПК2 Устройство на територията беше представено от г-н Стоя Чаушев – председател на комисията: Комисията одобрява докладната и проекта за решение.
Председателят на ОбС инж. Стойко Еленов: Някой желае ли да вземе отношение, ако няма да преминем на поименно гласуване.
Гласували ”ЗА” 11, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, Ружо Младенов, д-р Румен Младенов, Сашо Бабачев, инж. Стойко Еленов, Стоян Чаушев, Христо Петров; „ПРОТИВ” – 0; „ВЪЗДЪРЖАЛИ СЕ”: 1, както следва: г-н Стоян Беширов, се прие
РЕШЕНИЕ
№ 395
Общински съвет – гр. Неделино след като разгледа подадено Заявление от Хари Руфаилов Хаджиев  с вх. № 93-00-2367/19.10.2016 г.,  ведно с приложените към него документи за придобиване право на собственост върху общинска земя по реда на  чл. 35, ал. 3 от Закона за общинска собственост и  чл. 61, ал. 1 от Наредба № 2 за реда за придобиване, управление и разпореждане с общинско имущество, реши:           
         1.ОПРЕДЕЛЯ  Хари Рафаилов Хаджиев   ЕГН 600412ХХХХ, с постоянен адрес:  с. Средец, община Неделино,   за КУПУВАЧ  на ПРАВО НА СОБСТВЕНОСТ ВЪРХУ ОБЩИНСКА ЗЕМЯ (Акт за частна общинска собственост № 1252/10.01.2017г.), ПРИ ПРИДОБИТО И РЕАЛИЗИРАНО ПРАВО НА СТРОЕЖ НА ЖИЛИЩНА СГРАДА, представляващо   Урегулиран поземлен имот  (УПИ) ХVIII-10,  (осемнадесет, отреден на имот десет ), кв. 2  (две) по ПУП на с. Средец от 1985 г.,  с площ   1777.70  кв.м. (хиляда седемстотин седемдесет и седем цяло, седемдесет стотни  кв.м.) при граници на  имота: на север, североизток – улична регулация  с ос.т. 31 - до ос.т. 242; на юг- улична регулация  с ос.т. 27 - до ос.т. 29;; на запад – УПИ XIX-10, кв. 2; на северозапад – УПИ ХХХ, кв. 2.
Правото на строеж върху общинска земя  е придобито и реализирано съгласно Заповед  за отстъпено право на строеж № 10/09.05.1984г
              2.  Одобрява пазарна оценка и определя цена за 1777.70  кв.м. (хиляда седемстотин седемдесет и седем цяло, седемдесет стотни  кв.м.)   в размер на  6222.00 лв. (шест хиляди двеста двадесет и два  лв.) без ДДС, съгласно оценка на независим оценител.
            Данъчната оценка на имота е 5688.60 лв. (пет хиляди шестстотин осемдесет и осем лв. и 60 ст.)
             3.   Упълномощава Кмета на Община Неделино да издаде заповед за продажба на имота по т. 1 от настоящото решение и сключи договор за продажба.

ПО ТОЧКА ЧЕТВЪРТА: Докладна записка от Боян Кехайов – Кмет на Община Неделино, относно: Молба с вх.№ 93-00-2932/19.12.2016г. от Емил Стефанов Костов – председател на Основна организация на Съюза на инвалидите в България – гр. Неделино за предоставяне под наем на стая  с площ 12.00 кв.м.  – публична общинска собственост, находяща се в сградата на СУ“Св.Св. Кирил и Методий“ гр. Неделино.

Председателят на ОбС инж. Стойко Еленов: Тук става въпрос за бившето помещение на кабелната телевизия. В тази връзка искам да добавя, че има и друго заявление от Фондация ЦУРОН,  гр. Неделино, който също иска да наеме това помещение. Така или иначе  ще бъде на конкурс. Давам думата на кмета на общината.
Боян Кехайов – Кмет на община Неделино: Поддържам внесената докладна. Първоначално беше за безвъзмездно предоставяне, но няма такава възможност. Ще бъде предоставена с начална конкурсна цена, така че може и двете дружества да се явят за същото помещение.  
Становището на ПК1 Бюджет и финанси беше представено от г-н Сашо Бабачев – председател на комисията:Комисията одобрява докладната записка и проекта за решение. 
Председателят на ОбС инж. Стойко Еленов: Колеги, някой желае ли да вземе отношение? – Няма. Да преминем на поименно гласуване.
Гласували ”ЗА” 12, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, Ружо Младенов, д-р Румен Младенов, Сашо Бабачев, инж. Стойко Еленов, Стоян Чаушев, Стоян Беширов, Христо Петров; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ
№ 396
Общински съвет гр. Неделино на основание чл. 21, ал. 1, т. 8  от ЗМСМА, чл. 14, ал.  7  от Закона за общинската собственост,   чл. 24, ал. 1, т. 1  от Наредба № 2 за реда за придобиване, управление и разпореждане с общинско имущество, във връзка с  чл. 14, ал. 7  от Закона за общинската собственост реши:
`	1. Дава съгласие да  бъде  отдаден  под наем  чрез публично оповестен конкурс за срок от 5 (пет) години  на част от общински недвижим имот – публична общинска собственост, представляващ: 
Помещение №1 (стая)  с площ 12.00 кв.м., находящо се  на първия етаж в сградата на СУ „Св. Св. Кирил и Методий“ гр. Неделино (бивша кабелна телевизия), построена в УПИ I, кв. 55   по ПУП на гр. Неделино.
Имотът е актуван с Акт за публична общинска собственост № 709/22.03.2004г.
           2.  Определя  началната конкурсна  цена (месечен наем) на  имота  в размер на  30.00 лв. (тридесет лв.) без ДДС, съгласно НРПУРОИ.
          3. Упълномощава Кмета на община Неделино да организира процедурата за отдаване под наем при горните условия.

ПО ТОЧКА ПЕТА: Докладна записка от Боян Кехайов – Кмет на Община Неделино, относно: Откриване на процедура за  отдаване под наем на част от имот – публична общинска собственост, находящ се в сградата на бивше ОУ Васил Левски“ гр. Неделино  чрез публично оповестен конкурс.  
Председателят на ОбС инж. Стойко Еленов: Давам думата на Кмета на общината.
Боян Кехайов – Кмет на община Неделино: Поддържам така внесената докладна. Постъпило е искане от Милен Цанков Михайлов – жител на гр. Неделино, който желае  да наеме помещение с площ 45.00 кв.м., находящо се в приземния етаж (мазе) в сградата на  ОУ Васил Левски“ гр. Неделино за склад. 

Становището на ПК1 Бюджет и финанси беше представено от г-н Сашо Бабачев – председател на комисията:Комисията одобрява докладната записка и проекта за решение. 
Председателят на ОбС инж. Стойко Еленов: Колеги, някой желае ли да вземе отношение? – Няма. Да преминем на поименно гласуване.
Гласували ”ЗА” 12, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, Ружо Младенов, д-р Румен Младенов, Сашо Бабачев, инж. Стойко Еленов, Стоян Чаушев, Стоян Беширов, Христо Петров; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ
№ 397
Общински съвет гр. Неделино на основание чл. 21, ал. 1, т. 8  от ЗМСМА, чл. 14, ал. 7  от Закона за общинската собственост и  чл. 24, ал. 1  от Наредба № 2 за реда за придобиване, управление и разпореждане с общинско имущество, реши:
`	1. Дава съгласие да бъде отдаден под наем чрез публично оповестен конкурс за срок от 5 (пет) години  част от общински недвижим имот – публична общинска собственост, представляващ: складово помещение с площ 45.00 кв.м., находящо се на приземния етаж (мазе) в сградата на  ОУ „Васил Левски“ гр. Неделино, построена в УПИ III, кв. 44   по ПУП на гр. Неделино.
Имотът е актуван с Акт за публична общинска собственост № 1242/05.07.2016г.
           2.  Определя началната  конкурсна цена (месечен наем) на  имота  в размер на  90.00 лв. без ДДС, съгласно НРПУРОИ.
          3. Упълномощава Кмета на община Неделино да организира  процедурата за отдаване под наем при горните условия.
ПО ТОЧКА ШЕСТА: Докладна записка от Боян Кехайов – Кмет на Община Неделино, относно: Промяна предназначението на УПИ IX – за озеленяване, кв.121 по ПУП на гр. Неделино, в УПИ IX за други дейности.

Председателят на ОбС инж. Стойко Еленов: Давам думата на Кмета на общината.
Боян Кехайов – Кмет на община Неделино: Постъпило е заявление от  Захаринка Ангелова Войводова с искане да закупи  имота за реализиране на инвестиционни намерения. Имотът е ползван от нея и нейното семейство. Предлагам проекта за решение да стане решение. За да се осъществи продажбата е необходимо да се извърши промяна предназначението на земята.
Становището на ПК1 Бюджет и финанси беше представено от г-н Сашо Бабачев – председател на комисията: Да се отложи разглеждането на докладна записка, относно: Промяна предназначението на УПИ IX – за озеленяване, кв.121 по ПУП на гр. Неделино, в УПИ IX за други дейности за следващо заседание на Общински съвет.
 Становището на ПК2 Устройство на територията беше представено от г-н Стоян Чаушев-  председател на комисията: Да се отложи разглеждането на докладна записка, относно: Промяна предназначението на УПИ IX – за озеленяване, кв.121 по ПУП на гр. Неделино, в УПИ IX за други дейности, поради факта че неможахме да посетим въпросния имот.
Председателят на ОбС инж. Стойко Еленов: Колеги, някой желае ли да вземе отношение? – Няма. Да преминем на гласуване становището на постоянните комисии да се отложи разглеждането на докладната записка.
Гласували”ЗА” 10, „ПРОТИВ” – 2; „ВЪЗДЪРЖАЛИ СЕ”: 0;се прие 
РЕШЕНИЕ
№ 398
Общински съвет гр. Неделино отлага разглеждането на Докладна записка от Боян Кехайов – Кмет на Община Неделино, относно: Промяна предназначението на УПИ IX – за озеленяване, кв.121 по ПУП на гр. Неделино, в УПИ IX за други дейности.

ПО ТОЧКА СЕДМА: Отчет за дейността на Местната комисия за борба срещу противообществените прояви на малолетни и непълнолетни при общинска администрация гр. Неделино за 2016 г.
	
Председателят на ОбС инж. Стойко Еленов: Давам думата на Кмета на общината.
Боян Кехайов – Кмет на община Неделино: На основание чл.7, ал.2 от Закона за борба с противообществени прояви на малолетни и непълнолетни предоставям на Вашето внимание отчета за дейността на комисията за 2016 г. Предлагам на ОбС да го приеме.
Становището на ПК6 Борба с корупцията, злоупотреба с общински     средства, противообществени прояви, обществен ред и сигурност беше представено от г-н Христо Петров – председател на комисията: Общински съвет гр. Неделино да приеме отчета за дейността на Местната комисия за борба срещу противообществените прояви на малолетни и непълнолетни при общинска администрация гр. Неделино за 2016 г.

Председателят на ОбС инж. Стойко Еленов: Колеги, някой желае ли да вземе отношение?
Д-р Румен Младенов: Ще гласувам против. Приемаме отчети  само на хартия. Аз искам на следващо или по-следващо заседание, когато има готовност  комисията да излезе с реални факти, какво е направила. Искам реалности.

Д-р Любомирова: Бях на въпросната комисия и подробно беше представен отчета.
Г-н Здравко Димитров – Зам. кмет на община Неделино: Това Ви е отчета на комисията. Отчета съм го чел и е пълен.
Д-р Румен Младенов: Мога да кажа, че въобще не е пълен и е направен по подобие и копие на предишния отчет.
Председателят на ОбС инж. Стойко Еленов: Колеги, някой желае ли да вземе отношение? – Няма. Да преминем на гласуване, становището на комисията.
Гласували”ЗА” 11, „ПРОТИВ” – 1; „ВЪЗДЪРЖАЛИ СЕ”: 0;се прие 
РЕШЕНИЕ
№ 399
Общински съвет гр. Неделино на основание чл.7, ал.2 от Закона за борба с противообществените прояви на малолетни и непълнолетни, приема отчета за дейността на местната комисия за борба с противообществени прояви на малолетни и непълнолетни в община Неделино за 2016 г.

ПО ТОЧКА ОСМА: Разглеждане на сигнал от Боян Кехайов – Кмет на община Неделино.
Председателят на ОбС инж. Стойко Еленов: Давам думата на кмета на общината. 
Боян Кехайов – Кмет на община Неделино: Във връзка с разглеждане на един от сигнал подаден от пълномощника на „Комюника“ ЕООД, гр. София, с адрес на управление гр. София става ясно, че пространството пред текстила е придобито от дружеството за мен лично в описания сигнал не става ясно как е придобит и за това съм подал сигнал до Вас за сведение и отношение към комисията.
Председателят на ОбС инж. Стойко Еленов:Давам думата за становище на г-н Петров – председател на комисията по Борба с корупцията, злоупотреба с общински     средства, противообществени прояви, обществен ред и сигурност.
Г-н Петров - председател на комисията по Борба с корупцията, злоупотреба с общински     средства, противообществени прояви, обществен ред и сигурност :
Г-н Председател, колеги общински съветници, г-н  Кмете, уважаеми гости комисията разгледа сигнала от кмета на община Неделино, заедно с тримата юристи на общината и с една папка, която те донесоха. Ние също неможахме да уточним как е придобито и как това УПИ е присъединено към основната част на сградата. Половин час умувахме няма да Ви чета целия протокол, всички взеха отношение,  Становището на комисията е:  На основание чл.21, ал.1, т. 23 от ЗМСМА, Общински съвет гр. Неделино реши:
1. Да сезира Главна прокуратура на Република България  и други институции за възникналите неясноти, относно собствеността на УПИ – I, кв.138 по ПУП на гр. Неделино.
2. Да се направи проверка по какъв начин е изготвен ПУП в УПИ – I, кв.138 по ПУП на гр. Неделино и дали същият е одобрен от Общински съвет гр. Неделино и други институции?
3. Възлага на Кмета на община Неделино да проучи дали фирма „КомЮника“ ЕООД гр. София е плащала данъците /данък сграда и такса смет/ и до коя година? Дали данъчните декларации за определения имот  са коректно попълнени и от кого са подписани?
При необходимост да се сезират компетентните органи.

Председателят на ОбС инж. Стойко Еленов: Колеги, някой желаели да вземе отношение.
Г-н Бакалов: Уважаеми колеги, г-н Председател, уважаеми г-н Кмет, съграждани и служители  имам едно питане, понеже аз го прочетох това на комисията и не ми стана ясно. Общинска собственост ние имаме ли там и касае ли общински имот това нещо, защото действително неми стана ясно дали е частен правен въпрос или ние имаме общински имот, който е присвоен? За мен това е много важно, за да знам как да гласувам. Ако е частен и отговарят там някакви фирми или собственици, ако  имат проблем да си ги решават. Ако касае общински терен и някой го е присвоил, въпроса е друг.
Председателят на ОбС инж. Стойко Еленов: Г-н Кмете имате ли нещо да кажете?
Боян Кехайов – Кмет на община Неделино: Нека сигнала да се изясни.
 Председателят на ОбС инж. Стойко Еленов: То точно това е идеята да се уточнят тези неща и аз немога да кажа. Г-н Петров можеш ли да кажеш нещо по въпроса?
 Г-н Петров: – Ами то не стана ясно точно за какво става въпрос  и именно за това комисията взема това решение.
Г-н Стоян Беширов: Нима някой от всички присъстващи тука не знае  границата на текстилното предприятие, къде е било и какво е било. Точно този паркинг е строен от това предприятие е строено  и се намира на границата. Напротив община Неделино , не казвам, че през това време неправомерно е придобила даденото необходимо место, така че още повече колкото ровим, ако  г-н Петров тебе те слушахме, ако има нещо друго да измислиш или някой други като тебе, тая община още щяхме  да я върнем от 50-та година назад.
Г-н Огнян Бабачев: Че,  ние я върнахме г-н Беширов.
Г-н Стоян Беширов:  То ти я върна. Не те ли е срам, бе.
Председателят на ОбС инж. Стойко Еленов:Колеги, моля Ви!
Г-н Стоян Беширов:Кой го унищожи?
Г-н Огнян Бабачев: Ти го унищожи.
Г-н Стоян Беширов:Не те ли е срам, бе.
Г-н Огнян Бабачев: Не те ли е срам?
Г-н Огнян Бабачев: Седем милиона „начука“  общината.
Г-н Стоян Беширов: Кой „начука“ седем милиона?
Г-н Огнян Бабачев:Ти седем милиона.
Г-н Огнян Бабачев: Не те ли е срам, бе магаре?
Г-н Стоян Беширов:Не те ли е срам, бе магаре действително да се показваш пред хората?
Председателят на ОбС инж. Стойко Еленов: Колеги, моля Ви  по-възпитано. 
Г-н Огнян Бабачев: ДАНС те издирваха из цяла България. Идваш тука и ще плюеш общинските съветници.
Г-н Стоян Беширов: Какво ще те плюя. Ти не си за плюене, ти си за разстрел.
Г-н Огнян Бабачев: Така, ли бе!
Председателят на ОбС инж. Стойко Еленов: г-н Беширов.
Г-н Огнян Бабачев: Не ти ли е срам, бе?
Г-н Стоян Беширов: Ти си за изселване.
Г-н Огнян Бабачев:Като тебе и като мене.Седем милиона.
Д-р Румен Младенов: 10 мин. почивка
Председателят на ОбС инж. Стойко Еленов: По искане на г-н Младенов обявявам  5 мин. почивка, за  да се успокоят страстите.
Г-н Огнян Бабачев:Целият град унищожи. 
Г-н Стоян Беширов: Ти го съсипа.
Г-н Огнян Бабачев: Целият град страда заради тебе.
Председателят на ОбС инж. Стойко Еленов: Моля да вземате отношение по правилника, за да продължим спокойно работата. Аз мисля, че едно изясняване на тези обстоятелства няма да бъдат във вреда на никой от страните. Продължаваме, още някой  желае ли да вземе отношение?
Г-н Петров: Тъй като пряко г-н Беширов назова моето име, в качеството на  председател на комисията аз искам да повторя, че комисията половин час заседаваше по този сигнал. В комисията имаме и г-н Бабачев, който е бил и директор на това предприятие, след това имаме и друг, който е в залата и също е бил директор. Тримата юристи присъстваха и никъде не стана ясно за какво става въпрос. Първо в сигнала не виждам да се цитира г-н Беширов, ако може да каже в качеството на общински съветник или на собственик взема отношение. Ще помоля колегите общ. съветници малко по-възпитано и културно да се държим, когато сме на заседание на общ. съвет.
Г-н Бакалов:Уважаеми колеги, отново ще се повторя, защото е важно. Този терен това частноправен спор  ли е или касае общ. терен, който по някакъв начин е взет? Ако е частноправен невиждам ние какво отношение имаме, ако касае общински, естествено даже да го подкрепим. Искам да чуя, това няма как да не знаем дали имаме засегнати интереси от общината. Някакъв акт, скица за общ. собственост да е останало. Ако касае някакви си хора спорят за някаква земя, то спори цяло Неделино.
Г-н Петров – Ние този въпрос в комисията също го задавахме, г-н Бакалов, но по неизвестни причини в общината няма нищо, изчезнали са някакви документи, кой ги изнесъл това вече е друг въпрос.За това настояваме тази проверка, за да може да проверим.
Г-н Стоян Беширов: Има Агенция по вписванията да отиде, има районен съд Златоград,  когото го  интересува кой е собственика. Тук е записан кой е собственика, така че биха могли всички да го проверят. Това е въпрос частен и не смятам, че общински съвет е редно да се занимава с подобни неща,за който нямаме изобщо никакво отношение по въпроса. Всеки може да си напише жалба до когото иска. Но за всяко едно нещо да се занимава общински съвет, да се занимаваме с всички неща, които  не трябва да се занимава и не са наша работа. Г-н Кмете, нека това да е един от последните случаи и да спрем да спекулираме,  вземете един път, разпоредете се  на гл. счетоводител за всички кметове дето са минали до сега, да се разбере кой какви милиони е оставял на тази община и да се спре да се спекулира. Освен това всеки ден се спекулира.
Председателят на ОбС инж. Стойко Еленов: г-н Беширов да не се отклоняваме от темата.
Г-н Огнян Бабачев: Няма нищо лошо да си разгледаме този сигнал, защото това е сигнал не е някакъв донос. Аз докато бях Директор на това предприятие 5 години, трябва да Ви кажа, че за въпросния терен, който касае сигнала тогава действително ние като строителна площадка долу трябваше да хванем дерето. И действително дерето го хванахме, изградихме го,покрихме го,даже и  извън оградата на текстила по мое време се строеше, а инвеститора от страна на текстила беше Валери  Мазгалджиев ползвахме услугите на СМК тогава беше Захари Сандаров. Той даже направи тези клетки. Ние поискахме разрешение от общината тогава да ни бъде предоставена такава възможност да построим тези гаражни клетки, ако касае този имот, така че няма нищо лошо да се провери.  В този случай, ако  този имот е извън сградата, като собственост на общината, като нищо общината може да си направи акт за общ. собственост и така да си разполага с имота.  Така че не е излишно общ. съвет да се занимава с този въпрос и ако се докаже, че тази собственост е ничия, защото Вие сами разбирате, че става дума, че сме покрили дерето. Точно над тази площадка върви дерето, за което не вярвам, че някой има наториален акт за него. Ако попада  в този сервитут, общ. съвет може да издаде акт за общ. собственост и общината да разполага с този терен. Що се касае по отношение на тези реплики, които станаха с г-н Беширов той подкани да избухна и аз, като мене такъв,  Извинявай г-н Беширов много може да си приказваме в тази зала. Трябва да отделим цяло заседание и да занимаваме Общински съвет.
Председателят на ОбС инж. Стойко Еленов: Да не се отклоняваме от темата.
Г-н Огнян Бабачев: Вие лично подходихте да обидите общ. съвет , когато съда Ви възстанови.
Председателят на ОбС инж. Стойко Еленов: Стига с тези престрелквания, да не се отклоняваме, ако няма някой да вземе отношение да преминем на гласуване становище на постоянната комисия.
Гласували”ЗА” 8, „ПРОТИВ” – 0; „ВЪЗДЪРЖАЛИ СЕ”: 4; се прие 
РЕШЕНИЕ
№ 400
На основание чл.21, ал.1, т. 23 от ЗМСМА, Общински съвет гр. Неделино реши:
1. Да сезира Главна прокуратура на Република България  и други институции за възникналите неясноти, относно собствеността на УПИ – I, кв.138 по ПУП на гр. Неделино.
2. Да се направи проверка по какъв начин е изготвен ПУП в УПИ – I, кв.138 по ПУП на гр. Неделино и дали същият е одобрен от Общински съвет гр. Неделино и други институции?
3. Възлага на Кмета на община Неделино да проучи дали фирма „КомЮника“ ЕООД гр. София е плащала данъците /данък сграда и такса смет/ и до коя година? Дали данъчните декларации за определения имот  са коректно попълнени и от кого са подписани?
При необходимост да се сезират компетентните органи.

ПО ТОЧКА ДЕВЕТА: Докладна записка от Боян Кехайов – Кмет на Община Неделино, относно: Процедура за финансово оздравяване на община Неделино.

Председателят на ОбС инж. Стойко Еленов: Давам думата на Кмета на общината.
Боян Кехайов – Кмет на община Неделино: Преди няколко месеца ние бяхме приели една програма , която все още не е одобрена от МФ. Получихме писмо на 09.03.2017 г. от Министъра на финансите г-н Кирил Ананиев, с което трябва да се изпълнят задълженията по чл.130в, ал.2 от Закона за публичните финанси. Приложен е и списък на общините, които са с нарушени правила  по чл.94, ал.3, т.1 и т.2 за 2016 г., отпада и община Неделино както и няколко други общини. Подробно е запознат общ. съвет, тъй като подобна тема сме я развивали, изнесени са доклади, на кой кмет с какви задължения. Върнали сме периода от управлението на г-н Вълчев и г-н Беширов и какво наследявам аз. Г-н Беширов заварва общината със задължения в размер 1 млн.  250 хил.  лв., а аз заварвам общината с 6 млн. 337 хил. лв. задължения, които към момента ще обърнете внимание на другите точки има опасност общите задължение на делата, които се водят в момента възлизат на над 7 млн. лв. Това е отговора и питането на общ. съветник г-н Беширов. Предлагам проекто решението да стане решение.

Председателят на ОбС инж. Стойко Еленов: Колеги, някой желае ли да вземе отношение? – Няма. Да преминем на поименно гласуване проекто решението на вносителя.
Гласували ”ЗА” 12, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, Ружо Младенов, д-р Румен Младенов, Сашо Бабачев, инж. Стойко Еленов, Стоян Чаушев, Стоян Беширов, Христо Петров; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ
№ 401
На основание чл.130д, ал.2 и ал.3 от Закона за публичните финанси, Общински съвет Неделино приема:

1. Да открие процедура за финансово оздравяване на общината Неделино.
1.  Възлага на кмета да изготви план за оздравяване и да проведе публично обсъждане на плана с местната общност. 
1. Определя срок за изготвянето на плана, който не може да бъде по-дълъг от един месец и определя ред и срок за провеждане на публично обсъждане, който не може да бъде по кратък от 14 дни.

ПО ТОЧКА ДЕСЕТА: Докладна записка от Боян Кехайов – Кмет на Община Неделино, относно: Даване на съгласие за кандидатстване на Община Неделино с проектно предложение по ОП „Развитие на човешките ресурси“  2014 – 2020 г.

Председателят на ОбС инж. Стойко Еленов: Давам думата на Кмета на общината.	
Кметът на община Неделино – г-н Боян Кехайов зачете докладната записка и предложи проекта за решение да стане решение.
Председателят на ОбС инж. Стойко Еленов: Давам думата за отношение по точката от дневния ред. – Няма. Да преминем към поименно гласуване проекто – решението на вносителя.

Гласували ”ЗА” 12, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, Ружо Младенов, д-р Румен Младенов, Сашо Бабачев, инж. Стойко Еленов, Стоян Чаушев, Стоян Беширов, Христо Петров; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ
№ 402
На основание чл.21, ал.1, т.23 и ал. 2 от ЗМСМА и във връзка с чл.17, ал.1 от ЗМСМА, Общински съвет – гр. Неделино:
1. Подкрепя община Неделино за кандидатстване с проектно предложение „Създаване на социално предприятие по трудотерапия в община Неделино” по ОП „Развитие на човешките ресурси” 2014-2020 г. , Приоритетна ос 2: „Намаляване на бедността и насърчаване на социалното включване”, Инвестиционен приоритет 4: „Насърчаване на социалното предприемачество и на професионалната интеграция в социалните предприятия и насърчаване на социалната и солидарната икономика с цел улесняване достъпа до заетост” посредством процедура за подбор на проекти BG05M9OP001-2.007 „Развитие на социалното предприемачество” по ОП РЧР 2014-2020 г.
1. Дава съгласие за създаване на социално предприятие по трудотерапия в община Неделино.
1. Предоставя помещение за създаване на социално предприятие в сграда публична общинска собственост, съгласно Акт за публична общинска собственост № 1225 от 23.03.2016 г., с административен адрес: гр. Неделино, ул. „Александър Стамболийски” № 80, УПИ І, кв. 92 по ПУП на гр. Неделино и извършване на ремонт и адаптиране на работните места за хора с увреждания за период от 20 месеца, включващ периода на изпълнение на дейностите по проекта и одобряване на окончателния доклад по проекта.
1. Упълномощава Кмета на Община Неделино да подписва всички документи, свързани с кандидатстването и подаването на проекта, посочен в т. 1 от настоящото решение.
ПО ТОЧКА ЕДИНАДЕСЕТА:  Докладна записка от Боян Кехайов – Кмет на Община Неделино, относно:Даване на съгласие за участие на Община Неделино с проектно предложение за отпускане на безвъзмездна финансова помощ от Предприятие за управление на дейностите по опазване на околната среда за проект : „РЕХАБИЛИТАЦИЯ НА ВЪТРЕШНА ВОДОПРОВОДНА МРЕЖА ПО УЛ. ПЪРВИ МАЙ, УЛ. ДЕЛЬО ВОЙВОДА, УЛ. ШИНА АНДРЕЕВА, УЛ. БАБА ТОНКА И УЛ. НАПРЕДЪК, ГРАД  НЕДЕЛИНО, ОБЛАСТ СМОЛЯН“.

Председателят на ОбС инж. Стойко Еленов: Давам думата на Кмета на общината.

Боян Кехайов – Кмет на община Неделино: Община Неделино има намерение да кандидатства за отпускане на безвъзмездна финансова помощ от Предприятие за управление на дейностите по опазване на околната среда за проект : „РЕХАБИЛИТАЦИЯ НА ВЪТРЕШНА ВОДОПРОВОДНА МРЕЖА ПО УЛ. ПЪРВИ МАЙ, УЛ. ДЕЛЬО ВОЙВОДА, УЛ. ШИНА АНДРЕЕВА, УЛ. БАБА ТОНКА И УЛ. НАПРЕДЪК, ГРАД  НЕДЕЛИНО, ОБЛАСТ СМОЛЯН“. За кандидатстването пред ПУДООС е необходимо съгласието на общинския съвет. Предлагам на Вашето внимание проекто  решението да стане решение.
 Председателят на ОбС инж. Стойко Еленов: Някой желае ли да вземе отношение?

Г-н Генадий Бакалов: Само един въпрос искам да попитам, тези интернитови тръби има ли общината представа, какво количество са под земята  и с това кандидатстване с какъв процент е, защото една голяма част в „Омарев дол“ е сменена.
Боян Кехайов – Кмет на община Неделино: Може да бъде представена такава справка, сега точно немога да цитирам какъв процент и колко от тях са подменени, но в бъдеще може да Ви бъде предоставена такава справка. Това са улици, които са подадени по програма за развитие на селските райони за кандидатстване. Имаме частична подмяна на улици в Неделино. Има все още с интернитови тръби и има квартали все още без водоснабдяване.

Председателят на ОбС инж. Стойко Еленов: Друг да вземе отношение. – Няма. Да преминем към поименно гласуване проекто – решението на вносителя.

Гласували ”ЗА” 12, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, Ружо Младенов, д-р Румен Младенов, Сашо Бабачев, инж. Стойко Еленов, Стоян Чаушев, Стоян Беширов, Христо Петров; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ
№ 403
1.На основание чл.21, ал.1, т.23 от ЗМСМА, във връзка с изисквания при кандидатстване пред Предприятието за управление на дейности за опазване на околната среда, Общински съвет гр. Неделино дава своето съгласие Община Неделино, обл. Смолян да кандидатства за финансиране на проект „РЕХАБИЛИТАЦИЯ НА ВЪТРЕШНА ВОДОПРОВОДНА МРЕЖА ПО УЛ. „ПЪРВИ МАЙ“, УЛ. „ДЕЛЬО ВОЙВОДА“, УЛ. „ШИНА АНДРЕЕВА“, УЛ. „БАБА ТОНКА“ И УЛ. „НАПРЕДЪК“, ГРАД  НЕДЕЛИНО, ОБЛАСТ СМОЛЯН“.
2. Общински съвет гр. Неделино декларира, че дейностите по проекта отговарят на приоритетите на Община Неделино.
3. Упълномощава Кмета на Община Неделино да извърши всички последващи действия.

ПО ТОЧКА ДВАНАДЕСЕТА: Докладна записка от Боян Кехайов – Кмет на Община Неделино, относно: Приемане на решение за упълномощаване на Кмета на община да сключи договор за правна помощ и съдействие при образувано срещу община Неделино съдебно дело.

Председателят на ОбС инж. Стойко Еленов: Давам думата на Кмета на общината.

Боян Кехайов – Кмет на община Неделино: Докладната записка е във връзка с делото, което води фирма „Дюлгер“ срещу община Неделино за изграждането на информационния център, в която се намираме в момента, като фирмата претендира, че са извършени строителни – монтажни дейности извън договорените. Претендират се и лихви от периода: 01.09.2015г. до месец Септември 2017г. ще бъдат в размер над 100 000,00лв.  Реалният материален интерес по делото надхвърля 600 000, 00лв. Следва да бъдат съобразени и платените от ищеца 21 586, 72 лв. д.т. , както и платен адвокатски хонорар в размер на 16 800, 00лв. 
Към настоящия момент защитната позиция на Община Неделино е формулирана и водена от процесуалните й представители – мл. юрисконсулт Силвестър Минчев и мл. юрисконсулт Николай Хаджиев. Имайки предвид гореизложеното, както и с оглед фактическата и правна сложност на делото, е необходимо да се потърси правна помощ от адвокат с натрупан практически опит, който да извърши текуща правна помощ и процесуално представително в съда по горецитираното дело, с оглед защитата на правата и интересите на Община Неделино.
С оглед материалния интерес на делото, както и съобразно Наредбата за минималните размери на адвокатски възнаграждения, евентуалното сключване на договор за правна защита и съдействие с адвокат, би струвало общо на Община Неделино, сумата в размер на 15 600, 00лв.  Тъй като общината няма планирани средства няма заделени суми от бюджета на общината такъв голям размер, предлагам на Вашето внимание проекта за решение и предлагам той да стане решение.
Председателят на ОбС инж. Стойко Еленов: Някой желае ли да вземе отношение? – Няма. Да преминем на поименно гласуване. 

Гласували ”ЗА” 11, както следва: Асен Белев, д-р Милка Любомирова, Огнян Бабачев, Огнян Годумов, Ружо Младенов, д-р Румен Младенов, Сашо Бабачев, инж. Стойко Еленов, Стоян Чаушев, Стоян Беширов, Христо Петров; „ПРОТИВ” – 0; „ВЪЗДЪРЖАЛИ СЕ”: 1, както следва: Генадий Бакалов, се прие
РЕШЕНИЕ
№ 404
На основание чл. 21 ал.1 т.6 и т.23 и ал.2, вр. чл. 44, ал. 1, т. 5, т. 7, т. 16 от ЗМСМА, чл.8 и чл.17, ал.1 от Административнопроцесуалния кодекс и във връзка с  чл.25, чл.36 и сл. от Закона за адвокатурата и чл.6 т.11 от Наредба №1/9.07.2004г. за минималните размери на адвокатските възнаграждения, Общински съвет – Неделино:

1. УПЪЛНОМОЩАВА  Боян Радоев Кехайов – Кмет на Община Неделино да сключи договор за правна помощ и съдействие с адвокат при образувано съдебно дело (Т.Д.№20/ 2016г. по описа на ОС гр. Смолян) срещу Община Неделино.

2. ВЪЗЛАГА на Кмета на Община Неделино при сключен от Община Неделино договор за правна помощ и съдействие, да изплати на процесуалния представител уговорената сума по посочения  в договора начин и срок. 

ПО ТОЧКА ТРИНАДЕСЕТА: Докладна записка от Боян Кехайов – Кмет на Община Неделино, относно: Годишен доклад за наблюдение и изпълнение на общинския план за развитие през 2016 г.
Председателят на ОбС инж. Стойко Еленов: Давам думата на Кмета на общината.

Боян Кехайов – Кмет на община Неделино: Съгласно разпоредбите на чл.91 от Правилника за прилагане на Закона за регионално развитие,кметът на общината организира наблюдението на изпълнението на Общинския план за развитие. Годишния доклад Ви беше предоставен предлагам да го приемете.
Председателят на ОбС инж. Стойко Еленов: Този доклад Ви беше изпратен на имейлите, така че сте запознати. Давам Ви думата за отношение.Ако няма да преминем на гласуване проекто решението на вносителя.

 Г-н Стоян Беширов напусна залата.


Гласували”ЗА” 11, „ПРОТИВ” – 0; „ВЪЗДЪРЖАЛИ СЕ”: 0; се прие 
РЕШЕНИЕ
№ 405
На основание чл.21, ал.1, т.12 от ЗМСМА и чл.24, т.2 от ЗРР, Общински съвет гр. Неделино:
1. Одобрява Годишния доклад за наблюдение на изпълнението на Общинския план за развитие 2014-2020 г. на Община Неделино за 2016 г.
2. Копие на решението на Общински съвет и Годишния доклад да се изпратят до Председателя на Областния съвет за развитие гр. Смолян.

ПО ТОЧКА ЧЕТИРИНАДЕСЕТА: Докладна записка от Боян Кехайов – Кмет на Община Неделино, относно: Възлагане изработване на ПУП –план за регулация за ул. „Кирил и Методий“ при осови точки 636-637-859 между квартали 107 и 108 по плана на гр. Неделино и свързано с това отчуждаване на частни поземлени имоти по Искане на група граждани, жители на кв. „Емовци“
Председателят на ОбС инж. Стойко Еленов: Тази докладна е във връзка с Искане на група граждани, която беше предоставена на комисията, но понеже съгласно Закона за устройство на територията това трябва да стане по предложение на Кмета на общината. Внесоха я тази докладна.  Давам думата на Кмета на общината.
Боян Кехайов – Кмет на община Неделино: Поддържам внесената докладна, тя е внесена по Искане на група граждани. Предлагам да приемете решението.
Председателят на ОбС инж. Стойко Еленов: Давам Ви думата за отношение по точката по дневния ред. Ако няма да преминем на гласуване проекто решението на вносителя.

Г-н Стоян Беширов влезна в залата.
Д-р Румен Младенов: Може ли аз да взема отношение?Аз нямам идея за къде става въпрос. Молбата ми е хората, които са се подписали да се съберат и да вземат решение, тъй като за да се осъществи този ПУП трябва да се засегнат нечий интереси. Аз предлагам Общински съвет да вземе решение, едва когато тази група граждани са се подписали и дадат конкретно предложение къде да мине тази улица, защото става въпрос за частни имоти.
Председателят на ОбС инж. Стойко Еленов: При самото изработване на ПУП ще бъдат взети предвид тези отношения, като всеки заинтересуван може да обжалва ПУП. Той трябва да се изработи първо.
Председателят на ОбС инж. Стойко Еленов: Ако няма други да вземат отношение да преминем на гласуване проекто решението на вносителя.

Гласували ”ЗА” 12, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, Ружо Младенов, д-р Румен Младенов, Сашо Бабачев, инж. Стойко Еленов, Стоян Чаушев, Стоян Беширов, Христо Петров; „ПРОТИВ” – 0; „ВЪЗДЪРЖАЛИ СЕ”: 0, се прие

РЕШЕНИЕ
№ 406
На основание чл.21, ал.1, т.11 от Закона за местното самоуправление и местната администрация, и във връзка с чл.124а, ал.1 от ЗУТ, Общински съвет гр. Неделино

РЕШИ:

1. Дава съгласие за възлагане изработване на проект за Подробен устройствен план – План за регулация и задание за изработването му, съгласно чл.125 на ЗУТ за улица „Кирил и Методий“ при осови точки 636-637-859 между квартали 107 и 108 по плана на гр. Неделино.
2. Упълномощава Кмета на община Неделино да извърши всички необходими действия в изпълнение на настоящото решение.

ПО ТОЧКА ПЕТНАДЕСЕТА: Разглеждане на писмо с вх. № 78/06.03.2017 г. от Вр.И.Д Областен управител на област Смолян, относно Решения №№387 и 392/03.02.2017 г. на Общински съвет – Неделино.

Председателят на ОбС инж. Стойко Еленов: Това писмо е във връзка с Решение №392/03.02.2017 г. за обособяване на вилна зона в местността „Дуралиеви колиби“ и местността „Крушките“, гр. Неделино. В това наше предишно решение не сме посочили точното правно основание. Аз Ви предлагам във връзка с това писмо да приемем следното решение.
На основание чл.21, ал.1, т.11 от ЗМСМА и чл.25, т.1 от Закона за административно – териториалното устройство на Република България и във връзка с чл.46, ал.2 от Наредба №7/22.12.2003 г. за Правила и нормативи за устройство на отделните видове територии и устройствени зони, Общински съвет – гр. Неделино:

1. Отменя свое решение №392/03.02.2017 г. за обособяване на вилна зона в местностите „Дуралиеви колиби“ и „Крушките“ в землището на гр. Неделино.
2. Одобрява създаването на селищни образувания за жилищно застрояване на местностите „Дуралиеви колиби“ и „Крушките“ в землището на гр. Неделино.

Председателят на ОбС инж. Стойко Еленов: Желае ли някой да вземе отношение във връзка с това? Това решение е подготвено от юриста на общината, би трябвало да е издържано. Да преминем на гласуване проекто решението, което аз Ви предложих.

Гласували ”ЗА” 12, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, Ружо Младенов, д-р Румен Младенов, Сашо Бабачев, инж. Стойко Еленов, Стоян Чаушев, Стоян Беширов, Христо Петров; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ
№ 407
На основание чл.21, ал.1, т.11 от ЗМСМА и чл.25, т.1 от Закона за административно – териториалното устройство на Република България и във връзка с чл.46, ал.2 от Наредба №7/22.12.2003 г. за Правила и нормативи за устройство на отделните видове територии и устройствени зони, Общински съвет – гр. Неделино:

1.Отменя свое решение №392/03.02.2017 г. за обособяване на вилна зона в местностите „Дуралиеви колиби“ и „Крушките“ в землището на гр. Неделино.
2.Одобрява създаването на селищни образувания за жилищно застрояване на местностите „Дуралиеви колиби“ и „Крушките“ в землището на гр. Неделино.

ПО ТОЧКА ШЕСТНАДЕСЕТА: Докладна записка от Боян Кехайов – Кмет на Община Неделино, относно: Заявлениe от  Михаела Владимирова Козубова  с вх. № 93-00-356/23.02.2017 г.   с искане за отдаване под наем на  земеделска земя от общинския поземлен фонд.
Председателят на ОбС инж. Стойко Еленов: Давам думата на Кмета на общината.
Кметът на община Неделино зачете докладната записка и предложи проекта за решение да стане решение.
Председателят на ОбС инж. Стойко Еленов: Давам думата за отношение по точката от дневния ред. – Няма. Да преминем на поименно гласуване проекто решението на вносителя.

Гласували ”ЗА” 12, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, Ружо Младенов, д-р Румен Младенов, Сашо Бабачев, инж. Стойко Еленов, Стоян Чаушев, Стоян Беширов, Христо Петров; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ
№ 408
Общински съвет – гр. Неделино  на основание чл. 21, ал.1, т. 8 от ЗМСМА чл. 14, ал.1 и ал. 2 от Закона за общинска собственост, във връзка с чл.24а, ал. 6, т. 2 от ЗСПЗЗ  и  чл. 103, ал. 1 от Наредба № 2 за реда за придобиване, управление и разпореждане с общинско имущество, реши:           

1. Дава съгласие  да се отдаде под наем без търг или конкурс  за срок от 10 (десет) години на Михаела Владимирова Козубова   ЕГН 960306ХХХХ, с адрес : с. Гърнати, община Неделино, следният общински недвижим имот (земеделска земя), представляващ:
Поземлен имот (ПИ) №001316  с площ  1.303 дка,  НТП: нива, категория:  десета, находящ се в местността „Стоево“ в землището на с. Гърнати с ЕКАТТЕ 18374, община Неделино
Определя годишна наемна цена:  16.00 лв./дка
              
2. Упълномощава Кмета на Община Неделино да извърши всички действия по изпълнение на  настоящото решение.

ПО ТОЧКА СЕДЕМНАДЕСЕТА: Докладна записка от Боян Кехайов – Кмет на Община Неделино, относно: Заявлениe от   Владимир Веселинов  Козубов  с вх. № 93-00-356/23.02.2017 г.   с искане за отдаване под наем на  земеделска земя от общинския поземлен фонд.

Председателят на ОбС инж. Стойко Еленов: Давам думата на Кмета на общината.
Кметът на община Неделино зачете докладната записка и предложи проекта за решение да стане решение.
Председателят на ОбС инж. Стойко Еленов: Давам думата за отношение по точката от дневния ред. – Няма. Да преминем на поименно гласуване проекто решението на вносителя.

Гласували ”ЗА” 12, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, Ружо Младенов, д-р Румен Младенов, Сашо Бабачев, инж. Стойко Еленов, Стоян Чаушев, Стоян Беширов, Христо Петров; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ
№ 409
Общински съвет – гр. Неделино  на основание чл. 21, ал.1, т. 8 от ЗМСМА чл. 14, ал.1 и ал. 2 от Закона за общинска собственост, във връзка с чл.24а, ал. 6, т. 2 от ЗСПЗЗ  и  чл. 103, ал. 1 от Наредба № 2 за реда за придобиване, управление и разпореждане с общинско имущество, реши:           

1.Дава съгласие  да се отдаде под наем без търг или конкурс  за срок от 10 (десет) години на  Владимир Веселинов Козубов   ЕГН 770201ХХХХ, с адрес : с. Гърнати, община Неделино, следният общински недвижим имот (земеделска земя), представляващ:
Поземлен имот (ПИ) №001322  с площ  1.411 дка,  НТП: нива, категория:  десета, находящ се в местността „Кармалана“ в землището на с. Гърнати с ЕКАТТЕ 18374, община Неделино
Определя годишна наемна цена:  16.00 лв./дка
              
2.Упълномощава Кмета на Община Неделино да извърши всички действия по изпълнение на  настоящото решение.
ПО ТОЧКА ОСЕМНАДЕСЕТА: Други.

· Протест от персонала в ОУ „Васил Левски“, с. Средец, община Неделино, обл. Смолян и Обществения съвет към ОУ „Васил Левски“, с. Средец.

Председателят на ОбС инж. Стойко Еленов: Имате го раздаден. Г-н Бабачев имате ли становище на комисията?
Г-н Сашо Бабачев – председател на ПК, Бюджет и финанси: Комисията разгледа протеста, Директора на училището да разработи оздравителен план да се опита някакви бройки да съкрати, макар че не е хубаво да се оставят хора без работа. От там на сетне ние като разпоредител да видим от къде може да намерим пари. 
Боян Кехайов – Кмет на община Неделино: Това положение е от 2008 г. Аз ще направя среща с педагогическия персонал на училището и ще търсим варианти, защото наистина задълженията на училището са към 100 хил. лв. Първо ще предложим на директора да си направи един план за ограничаване на разходите и свиване. Влизал съм и при Главния Секретар на образованието г-н Красимир Вълчев по проблемите на горното училище, но те са категорични, че това училище  е защитено и може да увеличат сумата за капиталови разходи, но не и сумата за издръжка. Малко е сложен проблема. От тук нататък ще търсим резерви от събираемостта на местните данъци и такси. Имаме проблеми и с НАП и НОИ, които идват и си търсят задълженията. Сложен е проблема, ще се направи среща с персонала, за да се обясни реалната картина.
Председателят на ОбС инж. Стойко Еленов: Уважаеми колеги, аз предлагам да вземем все пак едно решение за в бъдеще при актуализация на бюджета на община Неделино, ако съществуват някакви резерви да бъдат отделени средства за дофинансиране на училището.

Г-н Бакалов: Понеже колегата каза, че проблема го знаем, но за мен лично не е ясен. Как от 2008 г. изведнъж 50 хил. лв. задължения?
Председателят на ОбС инж. Стойко Еленов: Понеже съм до някъде в течение,  това е от момента, в който преди да стане защитено още повече има и съдебни дела и натрупани разходи преди да стане защитено. Тогава дадоха 100 хил. лв. за преструктуриране на училището. Тези средства бяха отклонени и усвоени в Неделино.Общо взето нещата се справят, но това са стари задължения.
Г-н Огнян Бабачев: Не само това училище, но и детските градини са в голям преразход.

Председателят на ОбС инж. Стойко Еленов: Предлагам да вземем едно такова решение да възложим на кмета на община Неделино при възможност на актуализация на бюджета на община Неделино да бъде включено и дофинансиране на ОУ „Васил Левски“, с. Средец, общ. Неделино. Да преминем на гласуване предложението, което аз направих.

Гласували ”ЗА” 12, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, Ружо Младенов, д-р Румен Младенов, Сашо Бабачев, инж. Стойко Еленов, Стоян Чаушев, Стоян Беширов, Христо Петров; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ
№ 410
На основание чл.21, ал.1, т.6 от ЗМСМА, Общински съвет гр. Неделино възлага на Кмета на община Неделино при възможност на актуализация на бюджета на община Неделино да бъде включено дофинансиране  на ОУ „Васил Левски“, с. Средец, общ. Неделино.
· Молба от Ясен Коруев с вх. №57/15.02.2017 г., гр. Неделино, ул. „Дунав“.
Председателят на ОбС инж. Стойко Еленов: молбата е за е за включване благоустрояване в списъка на капиталовите разходи ул. „Дунав“. Г-н Чаушев имаме ли някакво становище“?
Г-н Стоян Чаушев – председател на комисията по Устройство на територията: Комисията разгледа Молба от Ясен Коруев и предлага при актуализация на поименния списък на капиталовите разходи на община Неделино да се включи ул. „Дунав“, общ. Неделино.
Председателят на ОбС инж. Стойко Еленов: Предлагам да гласуваме становището на постоянната комисия. 
Гласували”ЗА” 12, „ПРОТИВ” – 0; „ВЪЗДЪРЖАЛИ СЕ”: 0;се прие 
РЕШЕНИЕ
№ 411
На основание чл.21, ал.1, т.6 от ЗМСМА, Общински съвет гр. Неделино възлага на Кмета на община Неделино при актуализация на поименния списък на капиталовите разходи на община Неделино да бъде включена ул. „Дунав“, гр. Неделино.

Председателят на ОбС инж. Стойко Еленов: Следващата Молба е от Надка Караметулова, с. Кочани, м. Раевица, общ. Неделино. Имате я раздадена. Становището на комисията по бюджет и финанси.

Становището на комисията по бюджет и финанси беше представено от г-н Сашо Бабачев – председател на комисията: След направено обсъждане на молбата от Надка Миткова Караметулова комиията предлага следното становище:Общински съвет да отпусне еднократна финансова помощ на Надка Миткова Караметулова. Но вече въпроса е дали Кмета на общината и общ. администрация ще имат тази възможност и каква сума?
Д-р Любомирова: Парите наистина не са много, но аз смятам, че трябва да дадем толкова колкото сме гласували на предишни други молби и не трябва да се прави разлика, в размер на 500 лв.
Председателят на ОбС инж. Стойко Еленов: Коментирахме го и на председателския съвет да се включим и ние кой каквато сума може да отдели.Предложението е за 500 лв. Друг желае ли да вземе отношение, ако не предлагам следния проект за решение: 
На основание чл.21, ал.1, т.23 от Закона за местно самоуправление и местна администрация, Общински съвет гр. Неделино отпуска еднократна парична помощ в размер на 500 лв. на Надка Миткова Караметулова, с.Кочани, м. Раевица, общ. Неделино. Който е съгласен този проект за решение да стане решение, моля да гласува?

Гласували”ЗА” 12, „ПРОТИВ” – 0; „ВЪЗДЪРЖАЛИ СЕ”: 0;се прие 
РЕШЕНИЕ
№ 412
На основание чл.21, ал.1, т.23 от Закона за местно самоуправление и местна администрация, Общински съвет гр. Неделино отпуска еднократна парична помощ в размер на 500 лв. на Надка Миткова Караметулова, с.Кочани, м. Раевица, общ. Неделино.
Председателят на ОбС инж. Стойко Еленов:Жалба от Емилия Алексиева Николова, имали становище? Тя е внесена и до общинска администрация и в момента работят по нея.
Боян Кехайов – Кмет на община Неделино:Жалбата се разглежда и от ЕVN. Идваха тук комисия да предложат вариант на решение и проект за преминаване на трасето.
Председателят на ОбС инж. Стойко Еленов:Аз предлагам да не  вземаме  решение по тази жалба.
Д-р Румен Младенов: Аз предлагам да се приеме такъв вариант, че и двете страни да са удовлетворени, защото най-лесно може да се направи мизерия.
Председателят на ОбС инж. Стойко Еленов: Последно едно писмо постъпило в Общински съвет гр. Неделино от НАПОС в Република България, с който се иска да подпомогнем изграждането на паметник във връзка с откриването  на гроба на кан Кубрат. Писмото раздадено ли е? Прочели сте писмото. Става въпрос за честване на 105 г. за откриването на гроба на създателя на Стара Велика  България – кан Кубрат, който се намира край с. Малая Перешчепина, Полтавска област, Република Украйна. В тази връзка искат да подпомогнем тази инициатива. Коментира се 300 лв., така че предлагам следния проект за решение: На основание чл.21, ал.1, т.23 от Закона за местно самоуправление и местна администрация, Общински съвет гр. Неделино отпуска финансова  помощ в размер на 300 лв. за организацията, провеждането на Общобългарски събор на 16 и 17.09.2017 г. и изграждането на Мемориалния комплекс на кан Кубрат в с. Малая Перешчепина, Полтавска област, Република Украйна.
Някой иска ли да вземе отношение? – Няма. Който е съгласен този проект за решение да стане решение, моля да гласува?

Гласували”ЗА” 12, „ПРОТИВ” – 0; „ВЪЗДЪРЖАЛИ СЕ”: 0;се прие 
РЕШЕНИЕ
№ 413
На основание чл.21, ал.1, т.23 от Закона за местно самоуправление и местна администрация, Общински съвет гр. Неделино отпуска финансова  помощ в размер на 300 лв. за организацията, провеждането на Общобългарски събор на 16 и 17.09.2017 г. и изграждането на Мемориалния комплекс на кан Кубрат в с. Малая Перешчепина, Полтавска област, Република Украйна.
Председателят на ОбС инж. Стойко Еленов:Някой, ако желае нещо да каже?

Г-н Христо Петров: Г-н Кмете,  предстои демонтиране на моста на центъра. Има ли определено място къде ще се постави, и ако няма да се определи, защото те сега като го демонтират, като захвърлят някъде после може и да не се завари този мост?
Боян Кехайов – Кмет на община Неделино:Още не, искаме да видим какво му е състоянието като го демонтират. Ще го сложим в ТИЦ.
Поради изчерпване на Дневния ред председателят на общински съвет Неделино закри заседанието в 17.20 ч.

инж. Стойко Еленов…………
Председател на Общински съвет
гр. Неделино

